Pedro de la Rosa|  
2006 m. Vokietijos Grand Prix |
| Karjera Formulėje 1 |
| Tautybė | Ispanija ispanas |
| Komanda | {{{Komanda}}} |
| Dalyvauta GP | 107 (105 startai) |
| Čempionas | 0 |
| Pergalių | 0 |
| Podiumai | 1 |
| Pole pozicijos | 0 |
| Greičiausių ratų | 1 |
| Pirmas GP | 1999 m. Australijos Grand Prix |
| Pirmoji pergalė | - |
| Paskutinė pergalė | - |
| Paskutinis GP | 2012 m. Brazilijos Grand Prix |

 
**Pedro Martínez de la Rosa** (g. 1971 m. vasario 24 d. Barselonoje, Ispanija) – Formulės 1 lenktynininkas iš Ispanijos. Per savo karjerą ispanas lenktyniavo Jordan, Arrows, Jaguar Racing, McLaren, Sauber ir HRT F1 Team ekipoms. Jis dalyvavo 107 lenktynėse, pelnė 35 taškus ir vieną kartą finišavo ant podiumo (antra vieta 2006 m. Vengrijos GP). 2012 m. Formulės 1 sezonas tapo paskutiniu, kuomet de la Rosa buvo pagrindinis lenktynininkas. Nuo 2013 m. sezono ispanas yra Ferrari komandos bandytojas.

Karjera
-------

### Karjeros pradžia

Kitaip, nei daugelis Formulės 1 lenktynininkų, de la Rosa savo karjerą pradėjo radijo bangomis kontroliuojamų automobilių čempionate. Jis nugalėjo šiame Europos čempionate du kartus tarp 1983 ir 1987 m. Būdamas 17 metų jis debiutavo Ispanijos kartingų čempionate. 1989 m. jis debiutavo Formulės Fiat Uno Ispanijos čempionate ir iš karto tapo čempionu.

1990 m. ispanas debiutavo Ispanijos Formula Ford 1600 varžybose ir vėl tapo čempionu iš pirmo karto. Dar du podiumus per šešerias lenktynes jis pelnė Didžiosios Britanijos Formula Renault 1600 čempionate. 1991 m. de la Rosa liko ketvirtas Ispanijos Formula Renault čempionate, o kitais metais nugalėjo Europos ir Britanijos Formula Renault varžybose. Po dvejų metų pertraukos jis vėl grįžo į įvairių šalių Formulės lenktynes. 1997 m. jis tapo Formula Nippon F3000 nugalėtoju.

### Formulė 1

Pedro de la Rosa 2008 m. bandymuose Ispanijoje
1998 m. ispanas debiutavo Formulėje 1 kaip Jordan ekipos pilotas bandytojas. Kitus du sezonus jis jau dalyvavo lenktynėse su Arrows ekipa, su kuria nesugebėjo parodyti geresnių rezultatų. Pirmąjį savo tašką jis pelnė pirmose savo karjeros lenktynėse Australijoje.

2001 ir 2002 m. sezonus ispanas praleido naujoje Jaguar ekipoje, tačiau jos automobiliai nebuvo pajėgūs kovoti dėl taškų.

Nuo 2003 m. jis dirba McLaren ekipoje pilotu bandytoju. 2005 m. susižeidus Juanui Pablo Montoyai ispanas debiutavo lenktynėse ir iš karto pelnė penktąją vietą bei nuvažiavo greičiausią ratą. 2006 m. sezono viduryje J. P. Montoya pranešė, kad pasitraukia iš Formulės 1 į NASCAR. Po to ekipa nusprendė, kad kolumbiečio vietą likusiam sezonui ekipoje užims de la Rosa. Šiuo laikotarpiu ispanas užėmė iki šiol geriausią savo karjeroje vietą – Vengrijos GP jis finišavo antras. Per aštuonias lenktynes de la Rosa pelnė 19 taškų.

Kituose sezonuose ispanas vėl grįžo į piloto bandytojo vietą.

2010 m. sausio 19 d. pasirašė sutartį su Sauber komanda. 2010 m. rugsėjo 23 d. tapo Pirelli kompanijos bandytoju.

2011 m. su Sauber ekipa ispanas dalyvavo tik vieneriose lenktynėse Kanadoje.

2012 m. sezoną de la Rosa atstovavo savo šalies HRT ekipai. Šiai ekipai pasitraukus iš Formulės 1 lenktynių po šio sezono, ispanas taip pat liko be vairuotojo vietos.

2013 m. sausio 16 d. de la Rosa buvo paskirtas Ferrari ekipos bandytojas.

Nuorodos
--------

|  |  |
| --- | --- |
|  | **Vikiteka: Pedro de la Rosa** – vaizdinė ir garsinė medžiaga  |

* Oficiali lenktynininko svetainė

1. ↑
2. ↑